Kundročių karjeras

Kundročių karjeras – karjero tvenkinys Lietuvoje, Pakruojo rajone, 3 km į pietvakarius nuo Pakruojomaps.lt duomenys. Sudarytas išeksploatavus smėlio išteklius ir prisipildžius vandens. Tvenkinio ilgis iš pietvakarių į šiaurės rytus – 0,43 km, plotis – iki 0,38 km. Yra 6 a sala. Altitudė 65,4 m. Krantai žemi, apaugę medžiais ir krūmais. Iš šiaurės, vakarų ir pietų tvenkinį supa miškas, kitose pakrantėse plyti pievos, krūmynai, dirbami laukai. Šalia įsikūręs Kundročių kaimas. Tvenkinys nenutekantis, priklauso Kruojos upės baseinui.

 Šaltiniai 

Kategorija:Pakruojo rajono tvenkiniai
Kategorija:Lietuvos buvę smėlio karjerai